मिथिला नगरपालिका
मिथिला नगरपालिका नेपालको मध्यमाञ्चल विकास क्षेत्र अन्तर्गत जनकपुर अञ्चलमा पर्ने धनुषा जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा धनुषा जिल्लामा बेगडावर, नक्टाझिझ र ढल्केबर गाउँ विकास समितिहरू लाई समेटेर मिथिला नगरपालिका घोषणा गरिएको हो। मिथिला नगरपालिकाको केन्द्र भने ढल्केबर रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
मिथिला नगरपालिका बेगडावर, नक्टाझिझ र ढल्केबर गाविसहरू मिलेर बनेको हो। त्यसैले राष्ट्रिय जनगणना २०६८ अनुसार बेगडावर, नक्टाझिझ र ढल्केबर गाविसहरूको जनसङ्ख्यालाई जोड्दा मिथिला नगरपालिकाको कूल जनसङ्ख्या ३१,५७५ हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, धनुषा

यो पनि हेर्नुहोस

धनुषा जिल्लाका ठाउँहरू
नेपालका नगरपालिकाहरू
नेपालका प्रमुख स्थानहरू
२०७१ मंसिर १६ मा घोषित नगरपालिकाहरू